Document ID: 32006D0024

ODLOČBA KOMISIJE
z dne 20. januarja 2006
o drugi spremembi Odločbe 2005/710/ES o nekaterih zaščitnih ukrepih v zvezi s sumom na visoko patogeno aviarno influenco v Romuniji
(notificirano pod dokumentarno številko C(2006) 62)
(Besedilo velja za EGP)
(2006/24/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Aviarna influenca je infekcijska virusna bolezen pri perutnini in ostalih pticah, ki povzroča smrt in motnje, ki lahko hitro dobijo epizootske razsežnosti ter resno ogrozijo zdravje živali in ljudi ter močno zmanjšajo donosnost reje perutnine. Obstaja tveganje, da se povzročitelj bolezni lahko prenese prek mednarodne trgovine z živo perutnino in perutninskimi izdelki.
(2)
Romunija je 12. oktobra 2005 Komisijo uradno obvestila o odkritju enega kliničnega primera azijskega seva virusa influence pri perutnini. Zato je bila sprejeta Odločba Komisije 2005/710/ES z dne 13. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco v Romuniji (3).
(3)
Ta odločba je bila spremenjena za regionaliziranje Romunije za uvoz perutninskega mesa in proizvodov iz perutninskega mesa v Skupnost glede na dejstvo, da so bili izbruhi azijskega seva virusa aviarne influence v Romuniji omejeni na delto Donave.
(4)
Novi izbruhi bolezni so se pojavili v tistem delu Romunije, za katerega je veljalo, da ni okužen. Območje Romunije, iz katerega je treba uvoz perutninskega mesa in proizvodov iz perutninskega mesa v Skupnost še vedno prepovedati, je zato treba razširiti, da bo zajemalo tisti del države vzhodno in južno od Karpatskega gorovja.
(5)
Ker je Romunija zdaj potrdila prisotnost bolezni na svojem ozemlju, je treba v ta namen spremeniti naslov Odločbe 2005/710/ES.
(6)
Odločbo 2005/710/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2005/710/ES se spremeni:
1.
Naslov se nadomesti z:
2.
Priloga se nadomesti z besedilom iz Priloge k tej odločbi.
Člen 2
Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
Člen 3
Ta odločba je naslovljena na države članice.
V Bruslju, 20. januarja 2006

Labels: 3
17
18
6